Eesti Meediakunstnike Ühing on katuseorganisatsion, mis koondab Eesti meediakunstnikke alates aastast 2006.    Eesmärkideks on suurendada meediakunstnikke ühiskondlikku häält ja edendada selle valdkonna tunnustamist laiemalt, visuaalkultuuri ja meediakunsti levitamine ja mitmete rahvusvaheliselt tunnustatud erialaspetsialistide kaasamine oma tegevusse.  Koostöös Kultuuritehasega avati Polymeri 2. korrusel MediaLabTallinn, kus toimuvad temaatilised üritused, workshopid ja näitused/presentatsioonid, samuti ühingu liikmete ümarlauad. Kunstiüritused on avatud kõigile huvilistele. Oluline on teada, et  Eesti Meediakunstnike Ühingu tiim on juba aastaid kaasa löönud festivalide ja meediakunsti sündmuste korraldamisel, varasemate näiteina Interstanding, RAM Re-Approaching New Media, ISEA 2004.    Kahe tegutsemiaasta jooksul on ilmavalgust leidnud mitmed kunstiprojektid, neist olulisemad on koostöös PLEKTRUMi meeskonnaga PLEKTRUM 2006 ja PLEKTRUM 2007, Switch 2006, VJ-Factory 2007 ja Meediakunstnike Ühingu näitus "Läbipaistev põlvkond" 2007. Mitmed väiksemad workshopid ja kunstnike kohtumised on  toonud hulgaliselt rahvusvahelisi suhteid (näiteks teoreetilised seminarid EmeDIA 2006-2007). 2007. aastal osales EMKÜ rahvusvahelises projektis Teadlaste Öö, koostöös Eesti Teaduste Akadeemiaga viidi läbi workshop Kumu hariduskeskuses ja koostöös Veronika Valguga valmisid valgusskulptuurid "Unistuste perekond". Alates aastast 2008 on EMKÜ osaline rahvusvahelises resideerumisprogrammis MapXXL